CELEX: 32017D0705(01)
Language: et
Date: 2017-07-04 00:00:00
Title: Komisjoni rakendusotsus, 4. juuli 2017, programmi „Parem koolitus ohutuma toidu nimel“ raames toidu- ja söödaohutuse, loomade tervise, loomade heaolu ja taimetervise valdkonnas korraldatavat koolitust käsitleva 2017. aasta tööprogrammi rahastamise kohta

5.7.2017   
            
            
               ET
            
            
               Euroopa Liidu Teataja
            
            
               C 215/60
            
         KOMISJONI RAKENDUSOTSUS,
   4. juuli 2017,
   programmi „Parem koolitus ohutuma toidu nimel“ raames toidu- ja söödaohutuse, loomade tervise, loomade heaolu ja taimetervise valdkonnas korraldatavat koolitust käsitleva 2017. aasta tööprogrammi rahastamise kohta
   (2017/C 215/04)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega muudetakse nõukogu määrust (EÜ, Euratom) nr 1605/2002, (1) eriti selle artiklit 84,
   võttes arvesse Euroopa Parlamendi ja nõukogu 15. mai 2014. aasta määrust (EL) nr 652/2014, millega nähakse ette sätted toiduahela, loomade tervise ja heaolu ning taimetervise ja taimse paljundusmaterjaliga seotud kulude haldamise kohta ning muudetakse nõukogu direktiive 98/56/EÜ, 2000/29/EÜ ja 2008/90/EÜ, Euroopa Parlamendi ja nõukogu määruseid (EÜ) nr 178/2002, (EÜ) nr 882/2004 ja (EÜ) nr 396/2005, Euroopa Parlamendi ja nõukogu direktiivi 2009/128/EÜ ja Euroopa Parlamendi ja nõukogu määrust (EÜ) nr 1107/2009 ning tunnistatakse kehtetuks nõukogu otsused 66/399/EMÜ, 76/894/EMÜ ja 2009/470/EÜ, (2) eriti selle artikli 36 lõiget 1,
   ning arvestades järgmist:
   
               (1)
            
            
               Euroopa Parlamendi ja nõukogu määruses (EÜ) nr 882/2004 (3) on sätestatud üldised eeskirjad ametlike kontrollide tegemiseks, et kontrollida vastavust eeskirjadele, mille eesmärk on vältida ja kõrvaldada inimestele ja loomadel suunatud ohte või vähendada neid vastuvõetava tasemeni, tagada õiglane sööda- ja toidukaubandus ja kaitsta tarbijate huve. Kõnealuse määruse artiklis 51 on sätestatud, et komisjon võib korraldada selles määruses osutatud ametlike kontrollide eest vastutavate liikmesriikide pädevate asutuste personalile koolituskursusi, kusjuures kursused võivad olla avatud ka kolmandatest riikidest, eelkõige arengumaadest pärit osalejatele. Neil kursustel võidakse anda koolitust ka Euroopa Liidu sööda- ja toidualaste õigusnormide ning loomatervishoidu ja loomade heaolu käsitlevate eeskirjade kohta.
            
         
               (2)
            
            
               Nõukogu direktiivi 2000/29/EÜ (4) artikli 2 lõike 1 punktis i on sätestatud õiguslik alus taimetervisealaste kursuste korraldamiseks.
            
         
               (3)
            
            
               Selleks et täita määrusega (EÜ) nr 882/2004 kehtestatud eesmärke, käivitas komisjon 2006. aastal programmi „Parem koolitus ohutuma toidu nimel“. Komisjoni 20. septembri 2006. aasta teatises, mis käsitleb programmi „Parem koolitus ohutuma toidu nimel“, (5) uuritakse erinevaid koolituse korraldamise võimalusi tulevikus.
            
         
               (4)
            
            
               Määrusega (EL) nr 652/2014 on kehtestatud sätted toiduahela, loomade tervise ja heaolu ning taimetervise ja taimse paljundusmaterjaliga seotud kulude haldamise kohta Euroopa Liidu üldeelarvest. Artikliga 31 on ette nähtud, et liit võib rahastada ametliku kontrolli eest vastutavate pädevate asutuste personali väljaõpet, millele on osutatud määruse (EÜ) nr 882/2004 artiklis 51, et töötada välja ühtlustatud lähenemisviis ametlikule kontrollile ja muudele ametlikele toimingutele, tagamaks inimeste, loomade ja taimede tervise kõrgetasemelise kaitse.
            
         
               (5)
            
            
               Selleks et tagada programmi „Parem koolitus ohutuma toidu nimel“ rakendamine liikmesriikides, on vaja vastu võtta rahastamisotsus ning toidu- ja söödaohutuse, loomade tervise, loomade heaolu ja taimetervise valdkonna koolitust käsitlev tööprogramm 2017. aastaks. Komisjoni delegeeritud määruse (EL) nr 1268/2012 (6) artikliga 94 on kehtestatud rahastamisotsuste suhtes kehtivad üksikasjalikud eeskirjad.
            
         
               (6)
            
            
               Komisjoni rakendusotsusega 2013/770/EL (7) on asutatud Tarbija-, Tervise- ja Toiduküsimuste Rakendusamet (edaspidi „rakendusamet“). Kõnealuse otsusega on rakendusametile antud teatavad halduslikud ja programmi rakendamise ülesanded, mis on seotud määruse (EÜ) nr 882/2004 ja direktiivi 2000/29/EÜ kohaselt võetavate toiduohutusalaste koolitusmeetmetega.
            
         
               (7)
            
            
               On vaja ka hõlmata hilinenud makse eest viivise tasumine määruse (EL, Euratom) nr 966/2012 artikli 92 ja delegeeritud määruse (EL) nr 1268/2012 artikli 111 lõike 4 alusel.
            
         
               (8)
            
            
               Selleks et tööprogrammi paindlikumalt rakendada, on asjakohane määratleda mõiste „oluline muudatus“ delegeeritud määruse (EL) nr 1268/2012 artikli 94 lõike 4 tähenduses.
            
         
               (9)
            
            
               Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD JÄRGMISE OTSUSE:
   Artikkel 1
   Tööprogramm
   Võetakse vastu programmi „Parem koolitus ohutuma toidu nimel“ rakendamiseks kavandatud ja lisas esitatud tööprogramm aastaks 2017.
   Aasta tööprogramm on rahastamisotsus määruse (EL, Euratom) nr 966/2012 artikli 84 tähenduses.
   Artikkel 2
   Liidu toetus
   1.   Tööprogrammi rakendamiseks 2017. aastaks käesoleva otsusega ettenähtud toetuse maksimummäär on 16 500 000 eurot, mis eraldatakse assigneeringutest, mis on märgitud Euroopa Liidu 2017. aasta üldeelarve reale 17 04 03.
   2.   Lõikes 1 nimetatud eraldised võivad hõlmata ka hilinenud makse eest tasumisele kuuluvat viivist.
   Artikkel 3
   Paindlikkuse klausel
   Konkreetsete meetmete toetuse summa kumulatiivseid muudatusi, mis ei ületa 20 % käesoleva otsuse artikli 2 lõikes 1 sätestatud toetussumma ülemmäärast, ei käsitata oluliste muudatustena delegeeritud määruse (EL) nr 1268/2012 artikli 94 lõike 4 tähenduses, kui need muudatused ei mõjuta märkimisväärselt meetmete olemust ega tööprogrammi eesmärki. Käesoleva otsuse artikli 2 lõikes 1 sätestatud toetussumma ülemmäära ei suurendata rohkem kui 20 %.
   Vastutav eelarvevahendite käsutaja võib kohaldada esimeses lõigus osutatud muudatusi. Sellised muudatused peavad olema kooskõlas usaldusväärse finantsjuhtimise ja proportsionaalsuse põhimõttega.
   
      Brüssel, 4. juuli 2017
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  ELT L 298, 26.10.2012, lk 1.
   
      (2)  ELT L 189, 27.6.2014, lk 1.
   
      (3)  Euroopa Parlamendi ja nõukogu 29. aprilli 2004. aasta määrus (EÜ) nr 882/2004 ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks (ELT L 165, 30.4.2004, lk 1).
   
      (4)  Nõukogu 8. mai 2000. aasta direktiiv 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta (EÜT L 169, 10.7.2000, lk 1).
   
      (5)  Komisjoni teatis nõukogule ja Euroopa Parlamendile. „Parem koolitus ohutuma toidu nimel“, KOM(2006) 519 (lõplik), 20. september 2006.
   
      (6)  Komisjoni 29. oktoobri 2012. aasta delegeeritud määrus (EL) nr 1268/2012, mis käsitleb Euroopa Parlamendi ja nõukogu määruse (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju) kohaldamise eeskirju (ELT L 362, 31.12.2012, lk 1).
   
      (7)  Komisjoni 17. detsembri 2013. aasta rakendusotsus 2013/770/EL, millega asutatakse Tarbija-, Tervise- ja Toiduküsimuste Rakendusamet ning tunnistatakse kehtetuks otsus 2004/858/EÜ (ELT L 341, 18.12.2013, lk 69).
   
      LISA
      1.   Sissejuhatus
      
      Määruses (EÜ) nr 882/2004 ja direktiivis 2000/29/EÜ sätestatud eesmärkidest lähtuvalt on tööprogrammiga rahastatavad meetmed ja 2017. aasta eelarve jaotus järgmine:
      
                  
                              1.1.
                           
                           
                              
                                 Hanked (otsene eelarve täitmine): välislepingud koolitusprogrammi elluviimiseks ja muude õppevahendite jaoks
                           
                        
               
                  16 500 000  eurot
               
            
                  KOKKU
               
               
                  16 500 000  eurot
               
            2.   Hanked
      
      Eelarve kogueraldis hankelepingutele on 2017. aastal 16 500 000 eurot.
      
         ÕIGUSLIK ALUS
      
      
                  Määruse (EÜ) nr 882/2004 artikkel 51
                  Direktiivi 2000/29/EÜ artikli 2 lõike 1 punkt i
                  Määruse (EL) nr 652/2014 artikkel 31 ja artikli 36 lõige 1
               
            
         EELARVERIDA
      
      
                  
                     Eelarverida: 17 04 03
                  
               
            
         KAVANDATUD LEPINGUTE SOOVITUSLIK ARV JA LIIK
      
      
                  Iga allpool osutatud tehnilise küsimuse kohta sõlmitakse üks või mitu teenuste otsehanke- või raamlepingut. Hinnangute kohaselt sõlmitakse ligikaudu 18 otsest või konkreetset teenuslepingut. Välised lepingupartnerid tegelevad peamiselt koolituse korralduslike ja logistiliste aspektidega.
               
            
         VALDKONNAD, MILLES LEPINGUID SÕLMITAKSE (VÕIMALUSE KORRAL)
      
      2017. aasta koolitustegevus hõlmab järgmisi valdkondi:
      
                  Tegevus
               
               
                  Summa eurodes
               
            
                  Situatsiooniplaneerimine ja loomataudide tõrje
               
               
                  1 265 000 
               
            
                  Taimekaitsevahendite hindamine ja neile kasutuslubade andmine
               
               
                  630 000 
               
            
                  Integreeritud taimekaitse
               
               
                  890 000 
               
            
                  Toiduga kokkupuutuvad materjalid
               
               
                  760 000 
               
            
                  Kontroll toidu kvaliteedi parandamise vahendite üle
               
               
                  1 215 000 
               
            
                  HACCP auditid
               
               
                  1 700 000 
               
            
                  Toiduhügieen ja paindlikkus
               
               
                  1 200 000 
               
            
                  Toiduainete suhtes kohaldatavad mikrobioloogilised kriteeriumid ja zoonooside tõrje
               
               
                  915 000 
               
            
                  Uued toiduainete uurimismeetodid
               
               
                  900 000 
               
            
                  Transmissiivne spongioosne entsefalopaatia ja loomsed kõrvalsaadused
               
               
                  745 000 
               
            
                  Ametlike kontrollisüsteemide siseaudit
               
               
                  910 000 
               
            
                  Liidu ülevaatlike auditite mõju tugevdamine
               
               
                  880 000 
               
            
                  Toetus kontrollitoimingutele, mida liit teeb liikmesriikides ja kolmandates riikides
               
               
                  430 000 
               
            
                  ELi lähenemine antimikroobikumiresistentsusele
               
               
                  1 110 000 
               
            
                  ELi lähenemine riskianalüüsile
               
               
                  630 000 
               
            
                  Integreerimine ELi teabehaldussüsteemidesse
               
               
                  1 100 000 
               
            
                  Veebipõhine õpe ja õpetamine, sealhulgas vahendite väljatöötamine, tugi- ja abiteenused
               
               
                  750 000 
               
            
                  Ettenägematud loomade tervise ja heaolu ning taimetervise ja toiduohutuse koolitused, konverentsid, õppevahendid ja levitamise vahendid
               
               
                  470 000 
               
            
                  
                     KOKKU
                  
               
               
                  
                     16 500 000 
                  
               
            
         TAOTLETAVAD TEGEVUSEESMÄRGID
      
      Taotletavad tegevuseesmärgid hõlmavad järgmist: koolitusprogrammide väljatöötamine, korraldamine ja haldamine kindlaksmääratud valdkondades eesmärgiga tagada kontrolliva personali kõrge pädevustase, muuta ametlikud kontrollimised kogu ELi ulatuses ühtsemaks, objektiivsemaks ja tõhusamaks ning aidata kaasa ELi ja kolmandate riikide vaheliste kontrollimenetluste ühtlustamisele.
      
         OODATAVAD TULEMUSED
      
      Komisjon ootab järgmisi tulemusi:
      
                  a)
               
               
                  kontrollipersonali teadlikkuse ja teadmiste paranemine kindlaksmääratud koolitusvaldkondades;
               
            
                  b)
               
               
                  ühise arusaama loomine kehtivatest ELi õigusnormidest ja vahenditest seoses kindlaksmääratud koolitusvaldkondades seotud ametlike kontrollidega;
               
            
                  c)
               
               
                  parimate tavade levitamine kindlaksmääratud koolitusvaldkondadega seotud ametlike kontrollide läbiviimiseks;
               
            
                  d)
               
               
                  kogemuste vahetamise soodustamine eesmärgiga tõsta teadmiste taset ja ühtlustatust kindlaksmääratud koolitusvaldkondadega seotud ametlikele kontrollidele lähenemisel.
               
            
         RAKENDAMINE
      
      
                  16 365 000  eurot antakse komisjoni otsusega 2013/770/EL asutatud Tarbija-, Tervise-, Põllumajandus- ja Toiduküsimuste Rakendusameti kasutusse määruse (EÜ) nr 882/2004 ja direktiivi 2000/29/EÜ kohaste toiduohutusmeetmete rahastamiseks. Ülejäänud 135 000  eurot kasutab komisjon selleks, et katta veebipõhise õppe ja õpetamise abistamise ja toetamisega seotud kulusid.
               
            
         HANKEMENETLUSE ALUSTAMISE SOOVITUSLIK AJALINE RAAMISTIK
      
      
                  Umbes 2017. aasta 3.–4. kvartali jooksul.
               
            
         PAKKUMISMENETLUSE SOOVITUSLIK SUMMA
      
      
                  16 500 000  eurot